தமிழக கிராமங்களை நோக்கி நாம் எங்கு பயணித்தாலும், ஒவ்வோர் ஊரின் எல்லையிலும் அந்த ஊரின் காவல் தெய்வங்கள் காத்து நிற்பதை பார்க்கலாம். அரிவாளுடன் நிற்கும் பிரமாண்டமான காவல் தெய்வங்கள், தீயவர்களைக் குதிரைகளில் துரத்திச்செல்லும் கருப்பண்ணசாமி சிலைகள் எனப் படை வீரர்களுடன் அவை நம்மை வரவேற்கும். இந்தக் காட்சி தமிழகத்து கிராமங்களில் எங்கு நுழைந்தாலும் காணக்கிடைக்கும். சேலம் மாநகரிலிருந்து ஏற்காடு செல்லும் வழியில் இருக்கிறது, அய்யன் திருமாளிகை என்னும் கிராமம். சேலம் கலெக்டர் அலுவலகம் இங்குதான் அமைந்துள்ளது. இதன் எதிர்புறத்தில் அமைந்துள்ளது பூட்டு முனியப்பன் கோயில்.